Aleksandr I Karageorgiyevich. Aleksandr I Karageorgiyevich (16-dekabr 1888-yil — 10-sentyabr 1934-yil) — Yugoslaviya (1929-yilgacha serblar, xorvatlar va slovenlar qirolligi) qiroli (1921-yildan). 1929-yil harbiy-monarxik diktatura oʻrnatgan. Ulugʻ serb shovinistik ichki siyosati olib borgan, tashqi siyosatda Fransiya taʼsirida boʻlgan. Marselda (Fransiya tashqi ishlar vaziri L. Bartu bilan birgalikda) xorvat millatchilari — ustashlar tomonidan oʻldirilgan.